**JEGYZŐKÖNYV**

**Készült:** Telki Község Képviselő-testületének 2016. május 30-én a Polgármesteri Hivatal tárgyalójában megtartott rendes nyilvános üléséről.

**Jelen vannak:**

Deltai Károly Polgármester

Móczár Gábor Alpolgármester

Takács Zoltán Alpolgármester

Szigeti Antal Képviselő

Halász Terézia Képviselő

Fillinger Zsófia Képviselő

Földvári-Nagy László Képviselő

dr. Lack Mónika Jegyző

Vetési Vincéné Pénzügy osztály

Hoós Péter Műszaki osztály

Penner Ágnes Belső ellenőr

Petrovszkiné Krizsán Adrienn Óvodavezető

**Távolmaradását jelezte:** dr. Vida Rolland képviselő

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja.

Javasolja, hogy a 2. és 3. napirendi pontot tárgyalja először, a megjelentekre tekintettel, illetve a 7. napirendi pont tárgyalását napirendjéről javasolja levenni.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

Napirend

Tájékoztató a két ülés között történt fontosabb eseményekről

**Előadó:** Polgármester

**Deltai Károly:** Az első napirend előtt tájékoztnék mindenkit két tv. módosításról röviden.

1. **Nemzeti Köznevelési Tv**: 2017. január 1. napjától az iskolánk feletti rendelkezési jogunkat elveszítjük, még az épületet sem mi fogjuk fenttartani.
2. **Településképi Tv**.: létre kell hoznunk a településképi kézikönyvünket, aminek a célját nem látjuk még.

*Deltai Károly Polgármester a beszámoló elfogadását teszi fel szavazásra.*

A Képviselő testület 6 igen szavazattal - határozathozatal nélkül - a beszámolót elfogadja.

**Tájékoztató a lejárt határidejű határozatok végrehajtásáról**

**Lack Mónika**: Tájékoztató a lejárt határidejű határozatok végrehajtásáról

**Előadó:** Jegyző

*Az előterjesztés a jegyzőkönyv melléklete.*

A Képviselő testület 6 igen szavazattal - határozathozatal nélkül - a beszámolót elfogadja.

**1. A 2015. évi belső ellenőrzési terv végrehajtásáról szóló jelentés megtárgyalása**

**Előterjesztő: Belső ellenőr, Polgármester, Jegyző**

*Az előterjesztés a jegyzőkönyv melléklete.*

**Deltai Károly**: Tisztelettel köszöntjük belső ellenőrünket Penner Ágnest, kérem néhány szóban ismertesse a vizsgálati anyagot.

**Penner Ágnes**: A tavalyi évben az összes ellenőrzés sikerült az Óvodában. Ellenőriznem kellett az Óvodai nyilvántartásokat, férőhelyeket, szabadságolás kiadását, különféle dokumentációkat. Tételes jelentést továbbította jegyző asszony. Intézkedési tervben rendeződtek az apróbb észrevételeim, megállapításaim.

* Az óvodában problémák voltak a szabadságolás tekintetében a határozott időre kinevezett munkavállalók kivett szabadságaival kapcsolatosan. Időarányosszabadságok helyett, javasoltam, hogy évekre átnyúlóan tudni lehet, hogy szükség van a 15 fős kiscsoportos, akkor a határozatlan idejű dolgozók vegyék ki a szabadságokat.
* Jelenléti ívek: korábbi 2012-2013 évben nem szerepelt az érkezés és távozás rubrika a nyomtatványon. Javaslatomra módosították és most már ezt használják az előírásoknak megfelelően.
* Kapacitás kihasználtsára vonatkozóan megállapítottam, hogy az engedélyezett férőhelyekhez képest 100%-os volt a gyereklétszám. A felvehetőhöz képest pedig 86 %-os volt az átlag kihasználtság. A 15 fős kiscsoport ad mozgáslehetőséget. Felvetődött a magánóvodával történő együttműködést.
* Jelentős problémákat az orvosok által adott igazolásokban láttam, sok-sok hiba volt benne. Részletes javaslatot dolgoztam ki erre, majd értekezlet útján ismertették, hogy milyen igazolások fogadhatóak el. Rendeződött.
* Térítésmentes étkeztetés estén a szülők nem mondták le az étkezést, és így ki kell fizetni a gyerek utáni étkezés költségét. Intézkedéssel megoldódott.
* A továbbiakat megfelelőnek találtam

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**45/2016. (V.30.) Öh. számú**

**Határozata**

**A 2015. évi belső ellenőrzési terv végrehajtásáról**

Telki község Képviselő-testülete megtárgyalta és elfogadja a 2015 évi belső ellenőrzési terv végrehajtásáról szóló beszámolót.

**Felelős:** Polgármester

 Jegyző

**Határidő:** 2016. szeptember 30.

Móczár Gábor alpolgármester távozik, a képviselő-testület létszáma 5 főre csökken.

**2. Pipacsvirág Magyar - Angol Kéttanítási Nyelvű Általános Iskola intézményvezetői pályázatok véleményezése**

**Előadó: Polgármester**

*Az előterjesztés a jegyzőkönyv melléklete.*

**Deltai Károly**: Javaslom a jelöltek meghallgatását.

A két iskola-igazgató jelölt pályázó meghallgatására kerül sor.

Deltai Károly polgármester a második határozati javaslatot tette fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**46/2016.(V.30.) Öh. számú**

**Határozata**

**Telki Pipacsvirág Magyar- Angol Két Tanítási Nyelvű Általános Iskola**

**intézményvezetői megbízás kérdéséről**

Telki Község képviselő-testülete úgy határozott, hogy a Telki Pipacsvirág Magyar - Angol Két Tanítási Nyelvű Általános Iskola intézményvezetői feladatainak ellátására kiírt pályázat során az intézményvezetői feladatok ellátására a pályázatban foglalt szakmai és vezetői elképzelések alapján Dudits Krisztina Katalin-t javasolja kinevezni.

Határidő:azonnal

Felelős: Polgármester

**3.A Telki Óvoda Alapító Okiratának módosításáról**

**Előadó: Polgármester**

*Az előterjesztés a jegyzőkönyv melléklete.*

**Lack Mónika**: A költségvetés tervezésekor avval terveztünk, hogy a 15 fős kiscsoportot megszüntetjük. A beiratkozottak alapján az Óvoda azt a tájékoztatást adta, hogy nem tud felvenni 4 olyan gyereket aki, decemberben született, illetve azokat a gyerekeket, akik 2017 január 1-e után születtek. A max. kapacitás miatt, csak úgy tudna minden gyereket felvenni, ha a 15 fős csoportot nem szüntetjük meg. Emellett sajnos van egy olyan probléma az óvodába, amire a belső ellenőri jelentés is kitért, hogy jelentős a hiányzások száma, az átlagos óvodai kihasználtság kb. 86 %-os

**Deltai Károly**: Holnap jön hozzám a SZMK elnöke, mert túlzsúfoltnak érzik az óvodát. Most sok az SNI-s gyerek és kevésnek érzik az egy főre jutó m2.  Sajnos a költségvetésünket, úgy alakítottuk ki, hogy nincs lehetőségünk módosítani. Növeli a létszámot az, hogy sok gyereket visszatartanak a szülők.

Lehetőségeink:

* tartjuk magunkat a költségvetési döntéshez és aki későn jön azt elutasítjuk
* a megépülő bővítéssel nem számolhatunk
* megállapodunk a magánóvodával a fel nem vett gyerekek átvételéről.

**Lack Mónika:** A probléma gyökere, hogy most kell döntenünk. A csoport működtetése évente kb. 10 Mft költség. Azokra a napokra, amikor nem jön a gyerek óvodába nem kapjuk meg az állami támogatást, sőt az idei évben is vissza kell fizetnünk. Kb. 8 Mft.

**Filinger Zsófia**: Ezt a 86 %-os arányt érzik zsúfoltnak a szülők? Ha otthon tudják tartani a gyerekeket, akkor nem az önkormányzat feladata megoldani.

**Deltai Károly**: Jelenleg sztenderd gyerekmegőrző az óvoda.

**Földvári-Nagy László:** Járnak nem Telkis gyerekek az óvodába?

**Petrovszkyné Krizsán Adrienn óvodavezető**: Nem

**Lack Mónika**: A törvényi kötelezettség eleget tesz a 100 %-os kihasználtsággal.

**Földvári-Nagy László**: Támogatnám a kiscsoport újraindítását. Beszéljünk a magánóvodával is.

**Lack Mónika**: Ma módosítanunk kell az Alapító okiratot, mert május végéig módosítható csak.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**47/2016 ( V.30.) Öh. számú**

**Határozata**

**Telki Óvoda Alapító Okirat módosításáról**

Telki község Képviselő-testülete a Telki Óvoda alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.

Felelős: Jegyző

Határidő: azonnal

**4./ A 2015. évi költségvetés végrehajtásáról szóló beszámoló megtárgyalása.**

**Előterjesztő**: Polgármester

*Az előterjesztés a jegyzőkönyv melléklete.*

A polgármester az előterjesztés szerinti rendelet-tervezetet teszi fel szavazásra.

**Telki Község Képviselő-testülete ( 5 igen szavazattal, egyhangúlag - 5 fő képviselő volt jelen a szavazáskor) megalkotta a 7/2016.( V.31.) Ör. számú rendeletét.**

*A rendelet a jegyzőkönyv melléklete.*

**5. Tájékoztató Telki község Képviselő-testülete 2016. évi költségvetésének I. negyedéves végrehajtásáról.**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**48/2016. (V.30.) Öh. számú**

**Határozata**

**Telki község Képviselő-testülete 2016. évi költségvetésének I. negyedéves végrehajtásáról.**

Telki község Képviselő-testülete megtárgyalta és elfogadja Telki község Képviselő-testülete 2014. évi költségvetésének I. negyedéves végrehajtásáról szóló beszámolót.

**Felelős:** polgármester

**Határidő:** azonnal

**6. Beszámoló a Környezetvédelmi Alap 2014. évi felhasználásáról**

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**49/2016.(.V.30.) Öh. számú**

**Határozata**

**B E S Z Á M O L Ó**

**A Környezetvédelmi Alapról**

A képviselő-testület a Környezetvédelmi Alap 2015 évről szóló beszámolót elfogadta.

**Felelős:** Polgármester

**Határidő:** 2016. május 31

**7. Óvoda építésére, fejlesztésére VEKOP 6.1.1-15 számú pályázat benyújtásáról**

**Előadó:** Polgármester

*Az előterjesztés a jegyzőkönyv melléklete.*

**Halász Terézia**: Az előterjesztésben szereplő összeget túl soknak érzem.

**Szigeti Antal**: Ez a beruházás nem saját forrásokból, hanem pályázati forrásokból tudna megvalósulni.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 3 igen szavazattal és két tartózkodással az alábbi határozatot hozta.

**Telki Község**

**Képviselő-testülete**

**50/2016. (V.30.) Öh. számú**

**Határozata**

**Óvoda építésére, fejlesztésére VEKOP 6.1.1-15 számú pályázat benyújtásáról**

Telki község Képviselő-testülete úgy határozott, hogy pályázatot nyújt be a VEKOP-6.1.1-15 „Kisgyermeket nevelő szülők munkavállalási aktivitásának növelése” című pályázati felhívásra a Telki Tengelice u. 3. alatti Óvoda épülete Ingatlan-nyilvántartás szerint: 1348/ hrsz. bővítésére

Felhatalmazza a polgármestert, hogy a pályázati dokumentáció összeállítására és benyújtására.

**Felelős:** Deltai Károly polgármester

**Határidő:** Pályázat benyújtása: 2016. május 31.

**8. Önkormányzati feladatellátást szolgáló fejlesztések támogatásra vonatkozó Pályázat benyújtásáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki Község**

**Képviselő-testülete**

**51/2016.(V.30. ) Öh. számú**

**Határozata**

**Önkormányzati feladatellátást szolgáló fejlesztések támogatásra vonatkozó**

**Pályázat benyújtása**

**Belterületi utak, járdák, hidak felújítása,**

Telki község Képviselő-testülete jóváhagyta, hogy a 2016. évi központi költségvetéséről szóló 2015. évi C. törvény 3. melléklet II. 3. pont **Önkormányzati feladatellátást szolgáló fejlesztések** C,.alpont szerinti: **Belterületi utak, járdák, hidak felújítása** támogatásra az önkormányzat pályázatot nyújtson be az alábbi tartalommal:

**Belterületi utak, járdák, hidak felújítása**

A beruházással érintett útszakaszok: 2089 Telki, Rákóczi utca ( 19 hrsz ), Telki Fő utca ( 148 és 647/40 hrsz ), Telki Pipacs utca ( 368 hrsz ).

A pályázatban megjelölt célterület beruházásának teljes tervezett összköltsége: bruttó: 18.524.519 Ft.

A pályázati kiírásban meghatározott minimálisan biztosítandó bruttó saját erő ( önerő ) mértéke a pályázati alcél tekintetében az önkormányzat adóerő képessége, és a maximálisan igényelhető támogatások alapján: 4.631.130.- Ft.

Igényelt támogatási összeg: 13.893.389.- Ft.

Az önkormányzat a bruttó 13.893.389 Ft támogatási összeghez az önkormányzat adóerő képessége alapján meghatározott bruttó 4.631.130.- Ft önerőt a település 2016. évi költségvetésének általános tartalékkeretéből biztosítja.

Felkéri a jegyzőt, hogy az Önkormányzat 2016. évi költségvetéséről szóló rendeletben az előirányzat-átcsoportosítást vezesse át.

A képviselő testület felhatalmazza a polgármestert a pályázat és mellékletei benyújtására, valamint az ezzel kapcsolatban szükséges nyilatkozatok megtételére.

**Felelős:** Polgármester

**Határidő:** 2016. június .

**10./Telki Község Önkormányzat Közbeszerzési Szabályzatának módosításáról**

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Határozati javaslat**

**Telki község**

**Képviselő-testülete**

**52/2016 ( V.30.) Öh. számú**

**Telki Község Önkormányzat**

**Közbeszerzési Szabályzatának**

**módosításáról**

Telki Község Önkormányzat Képviselő-testülete - a közbeszerzésekről szóló 2015. évi CXLIII. törvény 27. § (1) bekezdésében meghatározott feladatkörében eljárva - Telki Község Önkormányzat 2016. június 1. napjától hatályos Közbeszerzési Szabályzatát elfogadja, egyben a 21./2012. (III.27.) határozattal elfogadott Telki Község Önkormányzat Közbeszerzési Szabályzatát hatályon kívül helyezi.

Határidő: azonnal

Felelős: polgármester

**11.A Telki 1105 hrsz-ú ingatlanban lévő tulajdoni hányad térítésmentes átruházásáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**53/2016. (V.30.) Öh. számú**

**Határozata**

**A Telki 1105 hrsz ingatlanban lévő tulajdoni hányad térítésmentes átruházásáról**

Telki Község Képviselő-testülete úgy határoz, hogy a Lejtő u. 3. szám 1105 hrsz-ú ingatlan, beépítetlen területtekintetében, ajándékozási szerződést köt a Telki, Lejtő u. 3. 1105 hrsz-ú ingatlan 783/131463 tulajdoni hányaddal rendelkező tulajdonosával.

Az ingatlan ajándékozási szerződés a határozat melléklete.

A Képviselő-testület felhatalmazza a polgármestert a szerződés aláírására.

Az ingatlan ajándékozási szerződésben foglaltak ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2016. június 15.

**12. Szabadidős rendőr foglalkoztatásáról**

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly polgármester:** A korábbi szerződésünk határozott időre szólt, ami 2015. december 31-én lejárt. Ezért kell a meghosszabbításról.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**54/2016. (V.30.) Öh. számú**

**Határozata**

**Szabadidős rendőr foglalkoztatásáról**

Telki község Képviselő-testülete úgy határoz, hogy a közterületi járőrszolgálat biztosítása érdekében a fegyveres szervek hivatalos állományú tagjainak szolgálati jogviszonyáról szóló 1996.évi XLIII. Tv. 25.§. c) pontja alapján, a 65.§ rendelkezésének figyelembevételével havi maximum 40 óra időkeret erejéig további jogviszonyt/megbízási jogviszonyt létesít a Pest Megyei Rendőrkapitányság, Budaörsi Rendőrkapitányság állományába tartozó Czelvikker Máté ( anyja neve: Kerekes Katalin) 3530 Miskolc. Uitz Béla u.1. 2.em. 1a. ). rendőr főtörzsőrmester bruttó 800.- Ft/óradíj összegért.

A képviselő-testület felhatalmazza a polgármestert a szükséges szerződések aláírására.

**Felelős:** Polgármester

**Határidő:** 2016. június 15.

**13. A jegyzői hatáskörbe tartozó gyámügyi feladatokról és a gyermekjóléti, gyermekvédelmi tevékenységről**

**Előterjesztő**: Jegyző

*Az előterjesztés a jegyzőkönyv melléklete.*

**Lack Mónika**: a Szociális Bizottság tárgyalta és az előterjesztést elfogadásra javasolta a Képviselő testületnek

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**55/2016.(V.30.) Öh. számú**

**Határozata**

**Beszámoló**

**A jegyzői hatáskörbe tartozó gyámügyi feladatokról**

**és a gyermekjóléti, gyermekvédelmi tevékenységről**

**1.** Telki község Képviselő-testülete megtárgyalta és elfogadja a jegyzői hatáskörbe tartozó. 2015. évi gyámügyi feladatokról és a gyermekjóléti, gyermekvédelmi tevékenységről szóló beszámolót.

**2.** A képviselő-testület felkéri a jegyzőt, hogy az értékelést tájékoztatásul küldje meg a Pest Megyei Kormányhivatal Szociális- és Gyámhivatala részére.

**Felelős:** Jegyző

**Határidő:** 2016. május 31

**14. A gyermek- és ifjúságvédelmi tevékenységről, a Gyermekjóléti és Családsegítő Szolgálat munkájáról**

**Előterjesztő**: Jegyző

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 4 igen szavazattal és egy tartózkodással az alábbi határozatot hozta.

**Telki község**

**Képviselő-testülete
56/2016. (V.30.) Öh. számú
határozata**

**Beszámoló**

**A gyermek- és ifjúságvédelmi tevékenységről,**

 **a Gyermekjóléti és Családsegítő Szolgálat munkájáról**

Telki község Képviselő-testülete elfogadja a Gyermekjóléti és Családsegítő Szolgálat 2015. évi munkájáról szóló beszámolót.

**Felelős:** jegyző

**Határidő:** azonnal

**15. A Budakörnyéki Önkormányzati Társulás Társulási Megállapodásának 6. számú módosításáról**

**Előadó:** Polgármester

*Az előterjesztés a jegyzőkönyv melléklete.*

A Képviselő testület 5 igen szavazattal egyhangúan az alábbi határozatot hozta.

**Deltai Károly**: Formai változásról kell döntenünk.

Deltai Károly polgármester az előterjesztés szerinti határozati javaslatot teszi fel szavazásra.

**Telki község**

**Képviselő-testülete**

**57/2016 ( V.30.) Öh. számú**

**A Budakörnyéki Önkormányzati Társulás Társulási Megállapodásának**

**6. számú módosításáról**

Telki Község Önkormányzat képviselő-testülete elfogadja a határozat mellékletét képező a Budakörnyéki Önkormányzati Társulás Társulási Megállapodásának 6.számú módosítását.

Határidő: azonnal

Felelős: Polgármester

**16.Telki viziközművek 15 éves gördülő fejlesztési Terv módosításáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**58/2016.(V.30. ) Öh. számú**

**Határozata**

**Telki viziközművek 15 éves gördülő fejlesztési Terv módosításáról**

Telki község Képviselő-testülete, úgy határoz, hogy jelen előterjesztés 1. sz. mellékletében szereplő Gördülő fejlesztési terv felújítási és pótlási, és beruházási terve módosításait, valamint a 2. sz. mellékletben szereplő Telki víz-és szennyvízközmű évi felújítási és rekonstrukciós terv módosítását elfogadja azzal, hogy a beruházásokra kötelezettségvállalás csak a tárgyévi költségvetés elfogadásától függően a rendelkezésre álló keretek mértékéig történik.

A testület felhatalmazza a polgármestert a Gördülő Fejlesztési Terv Magyar Energetikai és Közmű Szabályozási Hivatalhoz történő benyújtására.

Felelős: Polgármester

Határidő: azonnal

**17. Nyilatkozat elővásárlási jog gyakorlásáról**

**Előadó:** Polgármester

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 5 igen szavazattal egyhangúan az alábbi határozatot hozta.

**Telki község**

**Képviselő-testülete**

**59/2016.(V.30. ) Öh. számú**

**Határozata**

Nyilatkozat elővásárlási jog gyakorlásáról

Telki község Képviselő-testülete, úgy határoz, hogy a Telki 925/5 hrsz-ú ingatlanra vonatkozó elővásárlási jogával nem kíván élni.

Felelős: Polgármester

Határidő: azonnal

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 Jegyző Polgármester